Sweet Home 3D Súgó > Otthon, fal és bútor készítése

|  |  | Bútor hozzáadása

Bútor hozzáadásánál válasszon ki egy tárgyat, vagy akár többet is a Katalógusból és húzza be az Alaprajz ablakba, vagy a Bútorlistába. Úgy is hozzáadhat bútorokat otthonához, ha kijelöli a menüben a Bútor > Hozzáadás az otthonhoz pontot, vagy használhatja a Hozzáadás az otthonhoz eszközt is. Hozzáadás az otthonhoz eszköz Ha egy bútort az Alaprajz ablakba húz, ahol felengedi az egér gombját, oda fog kerülni a bútor bal felső sarka. Ha a bútorokat a Bútorlistába húzza vagy a Bútor > Hozzáadás az otthonhoz menüt használja, akkor a bútor bal felső sarka a (0,0) pontoknál lesz. Az otthonhoz hozzáadott bútorok megjelennek a Bútorlistában, az Alaprajz nézetben, és a 3D nézetben is. Amíg a 3D nézet betölt, addig ezek fehér színű kockákként lesznek láthatóak.

• | Ha a Katalógus nem tartalmazza azt a bútort, amit hozzá akar adni otthonához, válassza a Doboz nevű elemet az Egyebek kategóriából és méretezze azt át, vagy importáljon bútort egy fájlból.
• | Az a bútor, amely ajtóként vagy ablakként szerepel a listában, automatikusan lyukat vág a falakon, ahol szükséges. Ez másfajta bútorokra nem vonatkozik.
• | Miután egy bútort hozzáadott otthonához, változtatni tud a nevén, szögén, helyzetén, méretén, és színén.
• | Válassza az Alaprajz > Nagyítás vagy Alaprajz > Kicsinyítés menüpontokat az Alaprajz nézet méretarányának változtatásához.
• | Miután hozzáadott egy elemet otthonához, a A Kijelölés eszköz válik aktívvá.